Arxiu de la categoria: Tardor\nPublicat el 22 de setembre de 2021\nL’estiu acaba finalment amb una DANA per deixar pas a la tardor. Un estiu ben singular en que la majoria de dies han estat ennuvolats i que han permés ben poques observacions astronòmiques. Sort que Júpiter i Saturn han estat els senyors de la nit i, quan ha estat possible, han mostrat les seues belleses a través del telescopi.\nAra, però, canviem d’estació astronòmica. Avui 22 de setembre, a les 21:21, la Terra, seguint la seua òrbita al voltant del Sol, arribarà a una posició en que l’eix del nostre planeta es troba perpendicular a la direcció Sol-Terra. Aquesta circumstància purament geomètrica permet que els dos hemisferis terrestres estiguen enllumenats de la mateixa manera per la llum del Sol.\nVist des de la proximitat de la Terra veuríem que els rajos solars cauen directament sobre l’equador. Així, avui, els habitants que visquen en la zona equatorial gaudiran del privilegi de tindre el Sol dalt del cap a migdia, mentre les ombres desapareixen!\nDirecció dels raigs solars el dia de l’equinocci de tardor. La llum del sol cau de manera perpendicular a l’eix de la Terra, per al qual cosa s’enllumenen de la mateixa manera els dos hemisferis nord i sud.\nCom es pot veure a la figura anterior, nosaltres, com que vivim més al nord, el Sol el tindrem més baix a migdia. Tanmateix si que el veurem paral·lel a l’equador terrestre i per tant sobre la seua projecció cap a l’espai, l’anomenat equador celeste. Així, vist des del nostre país, el 22 de setembre a les 21:21 el Sol, que es mou de manera aparent per la corba de l’eclíptica en el cel, travessarà la corba de l’equador celeste. Serà el moment de l’equinocci de la tardor. L’estiu acaba i l’estació de les pluges comença.\n22 de setembre de 2021. Equinocci de tardor. El Sol que es mou per l’eclíptica (línia roja) travessa la corba de l’equador celeste (línia blava). Comença la tardor. Stellarium.\nA més a més com que el Sol, aparentment, es mourà avui sobre l’equador celeste, que passa exactament per l’est i per l’oest, el dia i la nit duraran exactament igual, 12 h. D’ací el nom d’equinocci, la igualtat de la nit. Que passeu una bona tardor,\nEsfera celeste. Equinox és la línia de l’equador celeste i el camí que recorre avui el Sol, dia de l’equinocci de tardor.\n1.- Eixida del Sol el 20 de setembre 2021. Tavernes de la Valldigna. Rosa Magraner.\n2.- Wikipedia Commons.\ni etiquetada amb Equinocci, Sol, Tardor, Terra | Deixa un comentari\nPublicat el 2 de setembre de 2021\nLes calorades de l’estiu semblen quedar enrere i ara, només entrar en setembre, una DANA ens ataca a molts indrets del país, des del Montsià, a les Terres de l’Ebre, des del Baix Maestrat, a l’Horta i al Camp de Túria. Unes tempestes que, amb trons, llamps i vents huracanats. semblaven bombes que queien ben prop nostre. El canvi climàtic també és això.\nMentrestant durant l’agost, el cel nocturn no s’ha deixat veure a penes. Sempre ple de boires i núvols que, de tant en tant, deixaven entreveure Júpiter i Saturn. Per això, i per altres causes, aquest estiu no he pogut gaudir encara de la visió d’aquests planetes.\nSetembre, però, encara serà un mes propici per a l’observació d’aquests gegants planetaris ja que seran visibles durant tota la nit. Venus continuarà sent visible cap a l’oest després de la posta de Sol com un estel gros i brillant. Més avall i ben prop de l’horitzó, podrem veure el dèbil planeta Mercuri, només si no teniu obstacles que ho impedisquen.\nMercuri, prop de l’horitzó i Venus més amunt al costat de l’estel Spica de la constel·lació de Virgo. 5 de setembre de 2021 a les 21:00h, Stellarium.\nUna lluna creixent molt fina s’ajuntarà a l’espectacle vespertí uns dies després. Amb paciència podrem veure Venus, Spica i la Lluna, mentre que Mercuri ja es trobarà ben prop de l’horitzó o ja no serà visible. Més amunt podreu veure l’estel brillant d’Arcturus de la constel·lació del Bover.\nVenus més amunt prop de l’estel Spica de la constel·lació de Virgo. 10 de setembre de 2021 a les 21:00h. Stellarium.\nMentrestant cap al sud-est, els planetes que ens han alegrat l’estiu, els gegants Júpiter i Saturn, continuen presents en la constel·lació de Capricorni durant la major part de la nit. Si encara no els hi heu dedicat uns moments a observar-los a través d’un telescopi o uns prismàtics, ara és el moment de fer-ho, si els núvols ens deixen.\nLa Lluna, ja quasi plena, visitarà els planetes gegants i ens ajudarà a trobar-los per als neòfits en l’observació del cel. Des del 16 al 18 de setembre s’acostarà a cadascun dels planetes per fer amb ells bonics triangles celestes.\nLa Lluna entre Júpiter i Saturn la nit del 17 de setembre de 2021 a les 22:00 h. Stellarium.\nPodem veure un detall d’aquest ball celeste dels planetes i la Lluna en la següent figura.\nLa Lluna, Júpiter i Saturn la nit del 18 de setembre de 2021 a les 22:30 h. Stellarium.\nEl 14 de setembre el planeta Neptú estarà en oposició al Sol. Això significa que Neptú, la Terra i el Sol formaran una línia recta, i, per tant, serà el moment de màxima aproximació a la Terra. Aquell dia només es trobarà a 30,07 unitats astronòmiques de nosaltres amb una magnitud de brillantor de 7,8, per la qual no serà visible a ull nu però si serà possible observar-lo amb prismàtics o amb un petit telescopi.\nLa posició del planeta Neptú la nit del 14 de setembre en la constel·lació d’Aquari. Stellarium.\nEn aquest enllaç podreu veure una imatge amb molta més resolució per si voleu tractar de trobar el planeta Neptú.\nSetembre també tindrà una pluja de meteors. La nit del 9 de setembre serà el màxim dels ε Perseids. La seua activitat varia entre el 5 i el 21 de setembre, amb una taxa màxima observable d’uns 5 meteors per hora. Com el seu nom indica el radiant, o indret des d’on semblen vindre els meteors, es troba en la direcció de la constel·lació de Perseu. El cos responsable, asteroide o cometa, de la pluja no és conegut.\nFinalment el 22 de setembre a les 21:21 el Sol, que es mou de manera aparent per la corba de l’eclíptica en el cel, travessarà la corba de l’equador celeste. Serà el moment de l’equinocci de la tardor. L’estiu acaba i l’estació de les pluges comença.\nLluna nova Setembre 08 02 52\nQuart creixent Setembre 13 22 39\nLluna plena Setembre 21 01 54\nQuart minvant Setembre 29 03 57\nSi voleu obtenir més informació podeu punxar aquest enllaç. També podeu veure un senzill mapa del firmament del mes de setembre de 2021. I tot això gràcies al Planetari de Quebec.\n1.- Eixida del Sol a O Grove, Galícia. 8 juliol 2021 a les 7:13. Enric Marco.\ni etiquetada amb Equinocci, Júpiter, Pluja d'estels, Saturn, Tardor | Deixa un comentari\nPublicat el 22 de setembre de 2020\nFa tres mesos començà l’estiu i en aquell moment entràvem en la fase de desconfinament, Tornàvem a eixir al carrer, primer de manera tímida, després de manera més atrevida. Sembla, però, que ens hem passat de rosca i ara, en començar la tardor, vivim amb l’amenaça d’un nou confinament, encara que segurament selectiu. La pandèmia de la Covid-19 no és només un problema epidemiològic sinó sobretot polític i social.\nMentrestant durant aquest temps de calor, el planeta Terra, impertorbable als problemes epidèmics, ha seguit el seu camí i ha fet una altra quarta part de l’òrbita anual al voltant del Sol des del passat equinocci de primavera. Ara la Terra es troba just a l’altra part de la seua òrbita al voltant del Sol i, per tant, el cel nocturn que s’hi veu ara és just l’oposat de la primavera.\nDurant aquest viatge al voltant del Sol, des de l’estiu la part enllumenada de la Terra ha anat canviant i ha anat baixant des de l’hemisferi nord on es trobava el 21 de juny, el solstici d’estiu amb la màxima alçada del Sol, fins a la zona equatorial de la Terra on arribarà finalment avui, 22 de setembre a les 15:31. És el moment de l’equinocci de tardor.\nAquest fenomen és conseqüència de la inclinació de l’eix de rotació de la Terra. El nostre planeta gira al voltant d’un eix que apunta de manera invariable (*) a un punt del cel prop de l’estrella polar (α Ursa Minor). Com que la direcció de l’eix de rotació es manté fixe, la Terra sofrirà una variació de les zones enllumenades al llarg de la seua òrbita. En estiu (hivern) les zones enllumenades estaran principalment en l’hemisferi nord (sud), mentre que en la primavera i tardor s’enllumenaran les zones equatorials, enllumenant la llum solar tot el disc terrestre per igual, des del pol nord al pol sud.\nAixí, vist prop de la Terra i de perfil els rajos solars cauen aquests dies perpendiculars a l’equador terrestre, i, per tant, avui les ombres desapareixen al voltant de migdia en tota la zona equatorial, mentre que a altres latituds els veurem caure en la direcció de l’equador celeste, projecció de l’equador cap al cel.\nEsfera celeste. Equinox és la línia de l’equador celeste. Avui el Sol recorrerà el camí mitjà al cel, el camí sobre l’equador celeste (Equinox). Eixirà per l’est i es pondrà per l’oest.\nAvui, finalment, dia de l’equinocci de tardor, el Sol ha eixit exactament per l’est, seguirà la línia de l’equador celeste i es pondrà exactament per l’oest. Això ho podeu veure al gràfic adjunt, en que el cercle anomenat equinox marca l’equador celeste, el camí que seguirà el Sol avui. Això significa que el Sol estarà 12 hores per damunt de l’horitzó i per 12 hores per baix, d’ací ve el nom d’equinocci, igualtat de la nit. Però compte, que això és així si no es té en compte l’atmosfera de la Terra. Aquesta distorsiona el camí dels raigs del Sol i ens mostra el seu disc quan encara està per sota de l’horitzó.\nAixí, per tant, si avui calculem les hores de llum a partir del moment de l’eixida del disc del Sol, aquestes no seran 12 hores exactes a causa de la refracció de la llum, tal com conta l’astrònom Joan Anton Català amb una clarificadora imatge del seu twitter. Jo he fet la meua imatge del fenomen per que estiga encara més clar. Recordeu que quan veieu el Sol eixir, realment està encara sota l’horitzó.\nEfectivament el Sol sempre sembla haver eixir uns minuts abans de l’hora que tocaria en un món sense atmosfera. D’aquesta manera el dia en que realment les hores de llum i nit són exactament 12 hores no serà avui sinó d’ací a 2 dies, el 24 de setembre.\nQue tinguem tots una bona tardor, si és possible….\n(*) La direcció de l’eix de rotació de la Terra no és exactament invariable. L’eix de la Terra gira al voltant de l’eix de l’òrbita terrestre amb un període molt llarg, d’un 26000 anys. Però, per a efectes pràctics d’explicació de les estacions astronòmiques, podem considerar-la fixe.\n1.- Última eixida del Sol de l’estiu. 22 setembre 2020. Tavernes de la Valldigna. Rosa Magraner.\n2-3- Vistes de la Terra en el solstici i l’equinocci. Earth View. Fourmilab.\n4.- Esquema de les estacions. Wikimedia Commons\n5.- Vista de la Terra el dia de l’equinocci amb la posició d’una persona en l’equador i en els tròpics.Wikimedia Commons i Enric Marco.\n6.- Esquema de la refracció dels raigs solars. Enric Marco.\nPublicat dins de Sistema solar i etiquetada amb Covid-19, Equinocci, Sol, Tardor | Deixa un comentari\nPublicat el 5 de setembre de 2020\nEl Sol ix esmorteït a la platja de Tavernes de la Valldigna. La seua claror ja no és tan forta com al pic de l’estiu, les ombres que fan els seus rajos són ja més llargues i cal tornar a posar els tendals i córrer les cortines per evitar l’excés de llum interior. L’estiu s’acaba i ja es nota en els signes del cel. De fet el Sol, cada dia que passa, va eixint cada vegada més prop del punt est on eixirà triomfant la matinada del 23 de setembre per anunciar-nos l’arribada del primer dia de la tardor. Mentrestant el cel nocturn continua amb la seua bellesa. Júpiter i Saturn, ben brillants encara, ja competeixen amb el refulgir vermellós del planeta Mart que ix per l’est unes hores després de la posta de Sol.\nDel 24 al 26 de setembre, poc després de la posta de Sol, el pas de la Lluna en quart creixent us assenyalarà la posició d’aquests dos planetes. Aprofiteu per veure’ls aquests dies de finals de l’estiu ja que, de mica en mica, serà més difícil observar-los en acostar-se a l’horitzó oest en la matinada, buscant la direcció del Sol.\nMart, a l’espera a la invasió terrícola que l’espera al febrer, ix prop del punt est cap a les 10 de la nit. La seua brillantor rogenca, com un rubí al cel oriental, el fa clarament visible en la constel·lació de Peixos on provisionalment s’allotja. Uns prismàtics amb trípode o un telescopi són necessaris per observar la seua redonesa i, potser, depenent de la potència de l’aparell, veure-hi les zones fosques i el casquet polar.\nEn passar els dies, Mart serà més i més brillant ja que cada dia s’aproxima més a la Terra. El punt de mínima distància serà el proper 6 d’octubre. Al llarg del mes de setembre, el planeta vermell augmentarà en brillantor i passarà de magnitud -1,8 a -2,3, un augment d’un 63% de la seua lluminositat, mentre que la seua grandària aparent (com es veurà a traves del telescopi) passarà de 18,9 a 21,6 segons d’arc.\nMatí del 6 de setembre. 7:15. Conjunció de la Lluna i Mart.\nUn fet interessant ocorrerà el matí del 6 de setembre durant l’eixida del Sol. Durant tota la nit la Lluna s’haurà anat acostant al planeta Mart i just a l’eixida del Sol. de 7:55 a 8:25 l’arribarà a ocultar. La llàstima és que ja serà de dia i les possibilitats de veure-ho a ull nu o fer-li una fotografia estan limitades. Quedem-nos, doncs, amb la imatge que podem tindre de l’encontre dels dos objectes uns minuts abans de l’eixida del Sol, com la imatge que adjunte que ocorrerà a les 7:15, mirant cap al Sud-Oest.\nVenus, actualment a la dreta del Sol, serà observable, per tant, només abans de l’alba. Aquests dies està prop de la constel·lació del Cranc, a l’esquerra de les famoses constel·lacions hivernals d’Orió, els Bessons o Cans Menor i Major. La matinada del 14 de setembre (6:00 és bona hora) una lluna ben fina, prop ja de la Lluna nova, visitarà el planeta Venus. Enmig de tots dos s’hi trobarà el cúmul estel·lar del Rusc o Pesebre, M44 en el Catàleg de Charles Messier. Uns prismàtics seran suficients per veure l’espectacle.\nFinalment recordar-vos que l’estiu s’acaba. El 22 de setembre a les 15:31 el Sol arribarà a l’equador celeste, projecció cap al cel del pla de l’equador terrestre. Durant aquest dia el Sol se situarà a migdia exactament dalt del cap de tots els qui s’hi troben sobre l’equador de la Terra. El Sol eixirà exactament per l’est, es pondrà exactament per l’oest i el dia i la nit duraran 12 hores cadascuna en tots els llocs de la Terra. Començarà la tardor.\nLluna plena Setembre 2 07 22\nQuart minvant Setembre 10 11 26\nLluna nova Setembre 17 12 59\nQuart creixent Setembre 24 03 55\nSi voleu obtenir més informació podeu punxar aquest enllaç. També podeu veure un senzill mapa del firmament del mes d’agost de 2020. I tot això gràcies al Planetari de Quebec.\n1.- Eixida del Sol a la platja de Tavernes de la Valldigna. Ja falta poc per a l’equinocci de tardor (22 de setembre) quan eixirà exactament per l’est. Enric Marco.\n2-5.- Simulacions de Stellarium.\nPublicat dins de El cel del mes i etiquetada amb Equinocci, Júpiter, Mart, Saturn, Sol, Tardor, Venus | Deixa un comentari\nPublicat dins de Sistema solar i etiquetada amb Equinocci, Tardor | Deixa un comentari\nPublicat el 1 de setembre de 2019\nEl mes comença i el retorn a la rutina es fa inevitable. Les nits càlides, clares, lliures de núvols durant gran part del mes, han permés observar les meravelles del firmament. Júpiter, omnipresent, Saturn, menys evident, les constel·lacions estiuenques ben conegudes, i per això, tan estimades: el Cigne, la Lira, l’Àguila, Hèrcules, Sagitari i l’Escorpí, totes elles amb belles però terribles històries mitològiques al seu darrere.\nHa estat ben bonic mostrar al públic convocat a les nostres observacions estiuenques aquestes meravelles celestes i adornar-les amb històries de déus, de l’exploració lunar, etc, històries que ens lliguen a la nostra cultura ancestral i moderna.\nAvui, ja en setembre, tot s’ha acabat de moment. Tornem a la rutina, a les obligacions. El cel ja serà un gaudi de cap de setmana, a l’espera de més temps per reomplir-nos de la visió de la immensitat celeste.\nAl setembre, però, els grans planetes Júpiter i Saturn continuen dominant el cel nocturn, encara que cada vegada, en fer-se de nit, es troben més cap a l’oest, senyal que ben aviat ens deixaran durant una llarga temporada.\nJúpiter, prop de l’Escorpí i directament a sobre del seu ull rogenc malèfic, Antares, en realitat una gegant roja, farà un trio amb una lluna creixent la nit del 5 de setembre. Bon moment per reconèixer la natura de l’astre més brillant del cel nocturn d’aquest estiu. La Lluna anirà recorrent la distància entre Júpiter i Saturn entre aquest dia i el 8 de setembre, nit en que el nostre satèl·lit s’hi situarà al costat del planeta anellat.\nCap altre planeta serà visible durant el mes. Mart està en conjunció amb el Sol, és a dir actualment en la direcció solar i serà, per tant, inobservable. També com a conseqüència directa, el robot Curiosity, que ara explora el cràter Gale al planeta vermell, quedarà incomunicat de la Terra durant dues setmanes. Només Mercuri i Venus es veuran fugaçment durant uns minuts després de la posta del Sol cap a l’oest.\nEn setembre tindrem dues pluges d’estels poc importants. La primera, alfa-Aurígids, només amb 6 meteors/hora previstos, tindrà el pic d’emissió l’1 de setembre, però durarà uns 8 dies. La font dels meteors és el cometa Kiess (C/1911 N1).\nLa segona pluja serà Epsilon Perseids de Setembre. El pic és el 9 de setembre, amb 5 meteors/hora previstos i durada d’uns 16 dies. No es coneix bé quin és el cometa progenitor.\nI finalment setembre ens acomiadarà d’aquest estiu tan xafogós. El 23 de setembre a les 9:50 h el Sol, en el seu camí anual sobre el cercle de l’eclíptica se situarà sobre l’equador celeste. Serà el moment de l’equinocci de la tardor i el principi de la nova estació.\nQuart creixent Setembre 6 05 10\nLluna plena Setembre 14 06 33\nQuart minvant Setembre 22 04 41\nLluna nova Setembre 28 20 26\nSi voleu obtenir més informació podeu punxar aquest enllaç. També podeu veure un senzill mapa del firmament del mes de setembre de 2019. I tot això gràcies al Planetari de Quebec.\n1.- Creació de la Via Làctia, el Sol i la Lluna. Vitrall del s. XIV de la capella de la Mare de Déu de Lourdes a la Catedral de Sant Just i Pastor. Narbona. Occitània. Enric Marco.\n2-4.- de Stellarium.\nPublicat dins de El cel del mes i etiquetada amb Equinocci, Pluja d'estels, Tardor | Deixa un comentari\nEl cel de setembre de 2018\nPublicat el 1 de setembre de 2018\nEl mes de setembre comença i amb ell l’estiu fa la davallada final cap a la tardor. El mes d’agost no ens ha donat massa alegries des del punt de vista astronòmic ja que poques han estat les nits serenes, clares i lliures de la molesta presència de núvols.\nMentrestant les constel·lacions estiuenques de l’Escorpí, Sagitari i Cigne van deixant passar progressivament les constel·lacions tardorals de l’Aquari i els Peixos.\nTanmateix setembre també ens té preparat sorpreses. Els planetes que ens han acompanyat aquests mesos continuen al cel durant el mes. Només Venus ja és difícilment visible al cel del capvespre. Neptú, amb ajuda instrumental, agafarà el seu lloc al panell d’objectes visibles.\nCom ja he dit, Venus ens deixa. El planeta encara brillarà cap a l’oest durant una hora després de la posta del Sol els primers dies del mes al costat de l’estrella Spica de la constel·lació de la Verge. La primera quinzena del mes encara el podrem veure, però més endavant s’haurà endinsat tant en la zona pròxima al Sol que la brillantor solar farà impossible la seua observació. Haurem d’esperar a l’any que ve per tornar-lo a veure al capvespre.\nJúpiter, el gegant planetari, encara és ben brillant al cel en la constel·lació de Balança després de la posta del Sol. Però, com Venus, també està ben baix a l’horitzó i no romandrà gaire temps més al cel del capvespre. Al final del mes s’endinsarà definitivament també en les lluïssors del Sol del capvespre. Les vesprades-nits dels 12 i 13 de setembre una Lluna creixent com una tallada fina de meló se situarà entre els planetes Venus i Saturn, cosa que permetrà fàcilment la seua identificació.\nSaturn i Mart, que estaran situats en les constel·lacions de Sagitari i Capricorni respectivament, seran observables durant la primera part de la nit. A la matinada, a mesura que avancen el mes ja deixaran de ser visibles, engolits per l’horitzó oest. La nit del 17 al 18 de setembre una lluna creixent se situarà a només 2 graus (la grandària d’unes 4 llunes plenes) del planeta Saturn. Una bona oportunitat per fer-los fotografies.\nMart és actualment el planeta més brillant del cel. De color roig encés destaca ben clarament en el cel vespertí si mirem cap al sud-est. La proximitat a la Terra afavoreix la vista encara que l’observació telescòpica amb instruments menuts no mostra grans detalls del seu aspecte, mig esborrat per una tempesta d’arena que dura mesos i que sembla que arriba a la seua fi. La nit del 19 de setembre una lluna més que creixent es situarà a la seua dreta.\nAquest mes podrem, a més a més, descobrir un planeta poc observat, Neptú, el més allunyat del Sol, localitzat actualment prop de l’estel λ Aqr de la constel·lació d’Aquari. Després de la posta de Sol i en fer-se fosc, podrem trobar la constel·lació si mirem cap al sud-est. El planeta estarà en oposició al Sol el pròxim 7 de setembre i, per tant, al punt més pròxim a la Terra. Aquests mesos de setembre i octubre seran uns bons moments per tractar d’observar-lo amb l’ajuda òptica d’uns prismàtics o d’un telescopi menut. Amb una magnitud de 7.9 és un objecte fàcilment assolible encara que amb un disc de només 3.7 segons d’arc.\nFinalment recordar que l’estiu acabarà el 23 de setembre. A les 03:54:07 el Sol travessarà l’equador celeste i la tardor començarà. Serà el dia de l’equinocci de tardor. Però d’això ja en parlarem.\nQuart minvant Setembre 3 04 37\nLluna nova Setembre 9 08 01\nQuart creixent Setembre 17 01 14\nLluna plena Setembre 25 04 42\nSi voleu obtenir més informació podeu punxar aquest enllaç. També podeu veure un senzill mapa del firmament del mes de setembre de 2018. I tot això gràcies al Planetari de Quebec.\n1.- Mart i Saturn des de Ziga, la Vall del Baztan, 27 d’agost 2018. Enric Marco.\n2-6. A partir del programa Stellarium.\nPublicat dins de El cel del mes i etiquetada amb Equinocci, Mart, Navarra, Saturn, Tardor | Deixa un comentari\nEl cel d’octubre de 2016\nPublicat el 2 d'octubre de 2016\nOctubre comença deixant enrere la pluja que ha marcat l’entrada de la tardor. Calen, però, encara moltes pluges per compensar la sequera que patim que s’ha endut boscos i asseca marjals. I és que com diu Raimon: al meu País la pluja no sap ploure…\nLes constel·lacions de l’hivern com l’Orió o els dos Cans ja guaiten per la mar en les primeres hores de la matinada. Les Plèiades, filles d’Atlas i Plèione, regnen com a grup d’estels al damunt del Taure.\nAquest mes tornarem a gaudir de la presència del planeta Venus en l’horitzó oest poc després de la posta del Sol. Fixeu-vos-hi. Aquell astre blanc brillant prop de l’horitzó és el planeta germà de la Terra, el que la mitologia grega anomenava Afrodita i els romans Venus, la deessa de l’amor.\nPerò a més a més, si no se’n sortiu per trobar-lo al cel, la Lluna vindrà a ajudar-vos per assenyalar-vos la deessa. El 3 d’octubre, cap a les 20:00, una fina lluna creixent s’hi situarà ben aprop tal com es veu a la imatge que adjunte.\nPerò no us fixeu només en el planeta. Mireu com la Lluna, allumenada lleugerament en el seu costat dret per la llum solar, no està completament fosca en el seu costat esquerra sinó que mostra la circumferència completa, amb una lleu lluïssor d’aspecte grisenc, com de cendra.\nD’on prové la llum que il·lumina la part esquerra de la Lluna? Doncs, la llum només pot provindre de la Terra. Part de la llum solar que incideix sobre el nostre planeta es reflecteix en l’atmosfera i els mars i torna a l’espai. Així la llum terrestre arriba a la superfície lunar. És la que s’anomena llum cendrosa.\nMart continua la seua carrera desenfrenada fugint del Sol. A principis del mes es troba en la constel·lació de Sagitari, però no hi restarà durant molt de temps ja que en les primeres setmanes de novembre ja habitarà en la zona celeste de Capricorn.\nUn bon dia per veure els planetes Mart i Saturn serà el vespre del 6 d’octubre quan la Lluna ens ajudarà a localitzar-los. Sobre l’estel gegant roig Antares de l’Escorpí podrem trobar Saturn, escortat per la Lluna mentre a l’esquerra, sobre Sagitari, Mart estarà situat just al costat de l’estel de 3ra magnitud Kaus Borealis.\nUna altra conjunció planetària interessant d’observar tindrà lloc a final del mes. Aquesta vegada els planetes Venus i Saturn en seran els protagonistes. El vespre del 27 d’octubre Venus es situarà entre Antares (baix) i Saturn (dalt). Aquesta observació serà més difícil que les anteriors ja que l’altura del fenomen serà molt prop de l’horitzó.\nNo hem d’oblidar que els planetes també es poden veure a la matinada, abans de l’eixida del Sol. Mercuri, per exemple, serà visible durant les dues primeres setmanes del mes, a partir de les 7 del matí, uns 30 minuts abans de l’eixida del Sol.\nL’11 d’octubre, cap a les 7:30 el planeta més menut i més pròxim al Sol es trobarà amb el més gros. Mercuri i Júpiter s’hi acostaran un a altre a 0,9º, menys de 2 diàmetres lunars.\nFinalment recordeu que la nit del 29 al 30 d’octubre, el darrer dissabte de mes es canviarà a l’horari d’hivern. Haurem de retardar 1 hora els rellotges, passant de les 3 a les 2 de la matinada.\nLluna nova Octubre 1 02 12\nQuart creixent Octubre 9 06 33\nLluna plena Octubre 16 06 23\nQuart minvant Octubre 22 21 14\nLluna nova Octubre 30 19 38\nSi voleu obtenir més informació podeu punxar aquest enllaç. També podeu veure un senzill mapa del firmament del mes d’octubre de 2016. I tot això gràcies al Planetari de Quebec.\n1.-Final per a la missió Rosetta. 30 setembre 2016. Rosetta descansa prop de la seua amiga Philae. De la sèrie d’animació d’ESA.\nPublicat dins de El cel del mes i etiquetada amb 67P/Churyumov-Gerasimenko, Hora, Lluna, Rosetta, Saturn, Tardor, Venus | Deixa un comentari\nA la tardor, ni fred ni calor\nFinalment ha arribat la tardor. Avui 22 de setembre, a les 16:21, el Sol en el seu moviment anual al cel creuarà l’equador celeste venint de l’hemisferi celeste nord. Serem, doncs, en l’equinocci de tardor. L’estiu haurà acabat i el camí cap a l’hivern ja es troba ben clar.\nLes calorades estiuenques ja són passat i s’imposa poc a poc l’oratge suau de la tardor. Les ombres s’allarguen en un Sol que cap vegada fa un camí més curt al cel. I precisament avui, l’astre rei està recorrent el cercle màxim celeste, l’equador del cel, tall sobre la volta celeste feta per la projecció cap a l’univers del pla de l’equador terrestre. El Sol, per tant, recorre el camí de la meitat del cel, el cercle que divideix els hemisferis Nord i Sud celestes.\nLa tardor que ens espera mostrarà un ball constant dels planetes sobre el cel del vespre i de la matinada.\nCom ja fa mesos que dura, el planeta Mart continuarà la cursa desenfrenada fugint de la lluïssor del Sol i recorrerà dia a dia, durant la tardor, les constel·lacions de Sagitari, de Capricorni i d’Aquari. Per tant, el planeta aconseguirà l’efecte de veure’l sempre, a la posta del Sol, aproximadament al mateix lloc, cap al Sud-Oest.\nSaturn, que ha compartit amb Mart el protagonisme planetari al cel durant el passat estiu sobre la constel·lació de l’Escorpi, acabarà desapareixent en l’horitzó oest durant el mes de novembre, acostant-se a la direcció solar. Mentrestant podeu encara admirar-lo en octubre durant uns 45 minuts després de la posta del Sol.\nEl planeta que ens alegrarà els capvespres d’observació serà el brillant Venus. En octubre es deixarà veure ben prop de l’horitzó oest després de la posta del Sol. Serà, però, en novembre i sobretot desembre quan el puguem veure ben alt al cel del vespre.\nPer gaudir de l’observació de Mercuri i Júpiter al cel caldrà buscar-los en la claror prèvia a l’eixida del Sol. L’11 d’octubre, cap a les 7:30, els dos planetes es creuran i passaran a només 3/4 part d’un grau (1,5 discos lunars) un de l’altre poc abans de l’alba. Júpiter, però, s’anirà allunyant del Sol i cap al final del mes de desembre ja eixirà per l’horitzó est cap a les 3 de la matinada, unes 5 hores abans de l’alba.\nEn la tardor també cal destacar la pluja d’estels dels Leònids que ocorrerà la nit del 17 al 18 de novembre. De vegades és espectacular, rivalitzant en bellesa amb els Perseids. Tanmateix no és tan coneguda per l’intens fred que fa ja en novembre que no invita gens a passar la nit al ras.\nFinalment faig notar que la nit del 14 al 15 de novembre podrem gaudir d’una superlluna, fenomen que ocorre quan la Lluna es troba en el perigeu (punt de màxima aproximació a la Terra) al mateix temps que està en fase de plena. Aquest dia el nostre satèl·lit es veurà més gran i brillant. Admireu la Lluna aquest dia sobretot a l’eixida per l’horitzó est, cap a les 18:30.\nImatge: Arròs a punt de segar a la marjal de Cullera, la Ribera Alta. Tardor 2013. Enric Marco.\nPublicat dins de Sistema solar i etiquetada amb Equinocci, Sol, Tardor | Deixa un comentari


Qaràqux - Viquipèdia, l'enciclopèdia lliure\nPer a altres significats, vegeu «Baha-ad-Din Qaràqux».\nXàraf-ad-Din al-Armaní al-Mudhaffarí an-Nassirí al-Taqawí al-Ghuzzí, més conegut com a Qaràqux, fou un mameluc armeni d'al-Muzaffar I Taki al-Din, nebot de Saladí i príncep d'Hamat (1171-1191). Al-Muzaffar volia conquerir Ifriquiya on els almohades estaven establint el seu poder, però per qüestions polítiques va haver de renunciar a fer-ho en persona i va enviar al seu mameluc Karakush al seu lloc (segurament amb coneixement i aprovació de Saladí). El 1172 Karakush va arribar a Tripolitana i va fer incursions a la ciutat de Barca, Trípoli de Líbia i Awdjila, però va tornar al Caire i fou empresonat.\nNo va durar gaire temps aquest empresonament doncs el 1176 tornà a la Tripolitana amb un contingent de turcs oghuz, i feia noves expedicions; va ocupar l'est i el sud del país (fins al Fezzan) obtenint el suport dels beduïns Banu Sulaym i els Banu Hilal amb l'ajut dels quals es va apoderar de Trípoli. Fou llavors (vers 1177) que se li va unir el sihladar de Taki al-Din. Va fer aliança (1185) amb els Banu Ghaniya d'Ali Ibn Ghaniya, que s'havien apoderat d'una part de l'Ifriquiya. Els dos homes es van aliar i els almoràvits, els oghuz, i els àrabs Banu Hilal i Banu Sulaym, van iniciar una campanya a Ifriquiya que van assolar durant un temps (1186-1187). Karakush va dominar Djebel Nafusa i Gabès. Ali i els seus aliats van atacar Mahdia i Tunis que no van poder ocupar, i poc després va arribar un exèrcit almohade dirigit pel mateix califa Yakub al-Mansur, i Ali es va retirar cap al Djarid on fou perseguit per sis mil cavallers del califa; va aconseguir sobre aquests una gran victòria a la plana d'al-Umra el 24 de juny de 1187. Karakush que era a Gafsa va fer matar a tots els soldats almohades que van arribar fins allí després de la derrota.\nYakub va agafar la direcció de les seves forces i va derrotar a Ali a al-Hamma prop de Gabes (14 d'octubre de 1187), reconquerint Tozeur i Gafsa (1188); les muralles d'aquests ciutats foren arrasades. Ali i Karakush van fugir al desert al Fezzan; els oghuz de Karakush capturats a Gabès foren enviats pel califa a Marràqueix i més tard quan es va rendir Gafsa el contingent oghuz de la ciutat va seguir el mateix camí.\nYahya es va distanciar de Karakush per la seva posició ambigua amb els almohades (és possible que ja el 1187 Karakush hagués intentat fer submissió a Yakub) i per la seva intolerància als elements àrabs; a més Saladí necessitava el suport almohade contra els francs (1189). La situació en aquests anys és incerta; una sèrie de cartes semblen suggerir que Trípoli (on romania el sihladar) va caure en poder dels almohades, sembla que per submissió de Karakush (que hauria entregat al sihladar) seguint ordes de Saladí el 1189 (no és clar si el sihladar fou entregat per Karakush al governador de Tunis o fou capturat a Trípoli i enviat a Marràqueix). En una carta al califa del setembre de 1190 Saladí condemnava l'actuació de Karakush i del sihladar. Durant un temps Karakush va estar més o menys retingut pel governador de Tunis però finalment es va escapar i va reconquerir Gabès amb l'ajut dels beduïns (1191).\nL'almoràvit Yahya va atacar per dues vegades Constantina sent ambdues rebutjat i es va retirar altre cop al desert on es va reunir novament amb Karakush i els seus mercenaris oghuz. L'aliança es va refer; Yahya dominava el Djarid i Karakush Gabès i Trípoli i van fer diverses incursions a Ifriquiya. L'aliança es va trencar novament el 1195 i Yahya va ocupar Gabès i va atacar Trípoli. Karakush va deixar a Trípoli al seu lloctinent Yakut i va fugir al Waddan, al sud de la Tripolitana. Yahya, mercès a l'ajut dels àrabs Banu Sulaym, es va apoderar finalment també de Trípoli de Líbia.\nDesprés d'uns anys lluitant a Ifriquiya, Yahya fou finalment derrotat i va ha fugir al Waddan (1209). Allí va trobar a Karakush i després d'un temps de lluita el va assetjar i Karakush es va haver de rendir i Yahya el va fer executar junt amb un dels seus fills i va ocupar el seu lloc (1012).\nUn fill seu va servir a l'emir hàfsida Abd Allah Muhammad I al-Mustansir ben Yahya I (1249-1277) i el va trair, fugint al Waddan on va ser mort per orde del rei de l'Imperi de Kanem.\nÉvariste Lévi-Provençal, Trente sept letres officielles almohades, Rabat 1941\nPellat, Ch.. "Ḳarāḳūs̲h̲." Encyclopaedia of Islam, segona edició. Editada per: P. Bearman, Th. Bianquis, C.E. Bosworth, E. van Donzel, W.P. Heinrichs. Brill Online, 2016. Referència. 13 de maig de 2016 <http://referenceworks.brillonline.com/entries/encyclopaedia-of-islam-2/karakush-SIM_3916>\nISNI: 0000 0000 8976 4816\nObtingut de «https://ca.wikipedia.org/w/index.php?title=Qaràqux&oldid=21031573»\nLa pàgina va ser modificada per darrera vegada el 26 abr 2019 a les 22:54.


Circumnavegació fenícia d'Àfrica - Viquipèdia, l'enciclopèdia lliure\nLa circumnavegació fenícia d'Àfrica és el relat egipci d'aquest viatge, recollit per l'historiador grec Heròdot. No es disposa de documentació de l'època que avali la historicitat d'aquest viatge, però l'absència de dades contemporanis no implica que no hagi pogut passar. Curiosament, les dades que aporta Heròdot com a possiblement incertes, són les que podrien donar veracitat al relat:\nEstàtua de Necó (I o II). Brooklyn Museum\n«La posició del Sol a la dreta quan aquest era contemplat des de l'hemisferi austral».\nSegons Heròdot (nascut el 484 aC), una expedició fenícia amb el suport del faraó Necó II (proclamat rei en 610 aC) va circumnavegar el continent africà per primera vegada. El faraó volia buscar un pas cap a occident des del mar Roig. Després de fracassar en l'intent de construir un canal que unís el mar Roig amb el Mediterrani a través del Nil, va decidir buscar un pas cap a occident pel Sud. Diu Heròdot que diverses naus fenícies van circumnavegar el continent africà, anomenat llavors Líbia, en una penosa expedició que va efectuar dues llargues parades per aconseguir provisions, i que va trigar tres anys a arribar a les Columnes d'Hèrcules (Estret de Gibraltar).\n« La Líbia es presenta als ulls en veritat com envoltada de mar, menys per aquell camí per on limita amb l'Àsia. Aquest descobriment es deu a Necó, rei d'Egipte, que va ser el primer, que jo sàpiga, que va enviar algú per tal de fer la indagació, ja que havent alçat mà d'aquell canal que va començar a obrir-se des del Nil fins al si aràbic, va despatxar en unes naus a certs fenicis, i els va donar ordres que tornessin per les columnes d'Hèrcules a la mar Boreal o Mediterrània fins a arribar a l'Egipte. Sortint, doncs, els fenicis de la mar Eritrea, anaven navegant pel mar del Nord: durant el temps de la seva navegació, així que venia la tardor, prenien terra en qualsevol costa de Líbia que els acollís, i allà feien els seus sementers i esperaven fins a la sega. Un cop recollida la seva collita, navegaven una altra vegada, de manera que, passats així dos anys, al tercer, tombant per les columnes d'Hèrcules, van arribar a l'Egipte, i referiren coses que per a mi no seran pas creïbles, per bé que ho puguin ser per a algú altre, és a dir, que navegant al voltant de la Líbia tenien el sol a mà dreta. Aquest va ser la manera com es va fer per primer cop tal descobriment. »\n— Heròdot Els nou llibres de la Història, IV, XLII.\nReconstrucció de l'Ecumene basat en la descripció de Heròdot (segle V aC), amb Àfrica envoltada de mar.\nAquesta gesta va ser qüestionada com a real durant molt de temps, però curiosament el que semblava més estrany en una època en què molts concebien una Terra plana, és el que ha donat finalment credibilitat al relat: En l'obra d'Heròdot es transcriu el testimoni que els mariners fenicis, després de girar cap a l'oest (cap de Bona Esperança) veien el sol del migdia a la dreta, és a dir, al Nord, i això només podia es podia comprendre a partir del mapa planetari de Copèrnic del segle XVI.\nLa idea de la Terra plana s'imposà en el pensament occidental amb la difusió del cristianisme, ja que els pensadors grecs clàssics sabien que la Terra era esfèrica. Eratòstenes, uns 300 anys abans del naixement del cristianisme, va calcular el diàmetre de la Terra amb un error de l'1%.\nÉs possible que l'expedició no pogués completar el periple per mar més enllà del cap Bojador per la persistència dels vents alisis contraris al seu rumb, però també podria ser que haguessin pogut completar l'expedició per terra, seguint rutes comercials fenícies a través de l'Àfrica nord-occidental, fins a alguna de les seves colònies al Nord d'Àfrica i des d'allà embarcar de nou fins a Egipte.\n↑ Heròdot Els nou llibres de la Història, IV, a wikisource.\nL'exploració d'Àfrica en els textos egipcis. De Sahura a Necó II, al web egiptomania.com.\nAntigues expedicions africanes: relats sobre l'expedició de Necó II\nPierrotti, Nelson (2007): L'exploració de l'Àfrica en els textos egipcis: de Sahure a Neco II\nHeròdot: Històries 4, 42 i comentari (en anglès)\nObtingut de «https://ca.wikipedia.org/w/index.php?title=Circumnavegació_fenícia_d%27Àfrica&oldid=22051411»\nLast edited on 6 oct 2019, at 17:23


Després d'una pausa d'un any, aquest 2017 CREACIÓ EN TERRITORI, la Mostra de Cinema del Barri Antic torna renovada amb la incorporació a l'organització de Produccions Saurines. Això no serà però, fins al mes de maig, mentrestant i com a prèvia a l'esdeveniment, organitzarem un seguit de converses al voltant d'una copa de vi sobre els principals temes que conformen CREACIÓ EN TERRITORI, cinema, patrimoni i cultura de proximitat.\nLa primera d'aquestes converses protagonitzades per persones provinents del món de la cultura, tindrà lloc el pròxim dimarts 28 de febrer al Portal 22, amb l'actor vallenc Ricard Farré i la periodista de Catalunya Ràdio a Tarragona Coia Ballesté, els dos convidats parlaran de la situació actual del cinema català. El 25 de març Paloma Pontón, una de les organitzadores del Mercat de Santa Teca i el periodista tortosí Oriol Gràcia parlaran de la seva experiència en la recuperació d'espais arquitectònics abandonats per donar-los un nou ús i, el 25 d'abril seran els activistes culturals Roser Vernet, del Priorat i Leandre Romeu, de la Conca de Barberà qui conversaran sobre la cultura als espais perifèrics allunyats dels grans centres de creació.\nLa IV Mostra de Cinema de Barris CREACIÓ EN TERRITORI tindrà lloc el mes de maig de 2017.


Portes obertes TR3SC als Cellers Carol Vallès - Club TR3SC\nEl proper diumenge 5 d'agost, els Cellers Carol Vallès obriran les seves portes en exclusiva pels socis i sòcies del TR3SC!\nVisitarem les diverses vinyes de la finca i veurem els detalls dels conreus ecològics del celler. Seguidament, farem un recorregut pel celler, on descobrirem l'elaboració del cava Carol Vallès amb mètodes tradicionals. I, per últim, degustarem 4 dels seus caves Reserva i Gran Reserva.\nUna bonica jornada per per amanir de color l'estiu! :-)


Pla de suport al Tercer Sector Ambiental de Catalunya (2011-2014)\nInici » Projectes » Pla de suport al Tercer Sector Ambiental de Catalunya (2011-2014)\nBy Nafro, flickr\nEl passat 12 de juliol es va presentar el primer Pla de suport al Tercer Sector Ambiental de Catalunya (2011-2014). Es tracta de l’eina de planificació que ha de guiar la política de la Generalitat de Catalunya a l’hora promoure, consolidar i enfortir l’associacionisme i el voluntariat ambiental durant els propers tres anys.\nDm, 19/07/2011 - 14:35\nQuè és el Tercer Sector Ambiental?\nAntecedents del Pla de Suport al Tercer Sector Ambiental de Catalunya\nProcés de realització del Pla de Suport al Tercer Sector Ambiental de Catalunya\nReptes del Tercer Sector Ambiental\nQuines línies d’actuacions estableix el Pla?\n1. Què és el Tercer Sector Ambiental?\nEl Tercer Sector Ambiental (TSAcat) es pot definir com aquelles entitats sense ànim de lucre, la missió de les quals està vinculada a la protecció i millora ambiental i la sostenibilitat (Pla de Suport al Tercer Sector Ambiental de Catalunya, pàg.9). D’aquesta manera, es tracta d’un subgrup del “Tercer Sector”.\nAquest és un sector ampli i heterogeni. Actualment, a Catalunya hi ha unes quatre-centes entitats compromeses amb la protecció i la conservació del medi ambient amb característiques i elements diferenciadors segons (Diagnosi del Tercer Sector Ambiental de Catalunya, pàg.16):\nNivell de professionalització de l’estructura de funcionament intern\nMitjans de finançament\nNivell de pressupost\nNivell estructural (primer o segon nivell)\nNivell de reconeixement social i institucional\n2. Antecedents del Pla de Suport al Tercer Sector Ambiental de Catalunya\nArrel de l’organització a l’any 2009 del Fòrum del Tercer Sector Ambiental de Catalunya -i el posterior naixement de l’Obrador del Tercer Sector Ambiental de Catalunya- les entitats d’aquest sector van començar a disposar d’un espai de trobada i intercanvi que les permetia compartir inquietuds i accions. De fet, són aquestes mateixes organitzacions les que van plantejar la necessitat de comptar amb una eina que ajudés a estructurar el sector ambiental català per tal de millorar la seva col·laboració i cooperació.\nParal·lelament a aquest procés d’articulació, el Departament de Medi Ambient i Habitatge va encarregar a l’any 2010 l’elaboració de la primera “Diagnosi del Tercer Sector Ambiental de Catalunya” amb l’objectiu de conèixer com és l’estructura d’aquest sector, com funciona i com es relacionen les entitats que el configuren i, a la vegada, identificar instruments que permetin l’enfortiment i la consolidació del Tercer Sector Ambiental de Catalunya.\nD’aquesta manera, tant les conclusions del Fòrum del Tercer Sector Ambiental de Catalunya, com els resultats obtinguts en la “Diagnosi del Tercer Sector Ambiental de Catalunya” han estat la base per a l’elaboració del Pla de Suport al Tercer Sector Ambiental de Catalunya,\n3. Procés de realització del Pla de Suport al Tercer Sector Ambiental de Catalunya\nEl Pla de Suport al Tercer Sector Ambiental de Catalunya (2011-2014)- impulsat per la Direcció General de Polítiques Ambientals- neix amb l’objectiu d’identificar les línies d’actuació, mesures i accions encaminades a promoure, consolidar i enfortir l’associacionisme i el voluntariat ambiental, així com reconèixer i posar en valor la tasca que realitzen les entitats d’aquest àmbit d’acció.\nAmb la voluntat de conèixer la visió i opinió d’aquestes entitats i dels diferents actors socials i econòmics que es relacionen amb les entitats ambientals, es va posar en marxar un procés participatiu que ha durant cinc mesos i que ha finalitzat amb la presentació del Pla.\nFase 0: Redacció del document base per al debat (Febrer i març 2011). Des del Departament de Territori i Sostenibilitat de la Generalitat de Catalunya s’elabora una proposta del document base per a la participació on es recullen els reptes, els àmbits i les línies d’actuació que ha de reflectir el futur Pla. A més, es dóna a conèixer entre les entitats ambientals i entre altres actors com l’administració local, el sector econòmic i financer i l’àmbit acadèmic aquest document.\nFase 1: Inici del procés (31 de març de 2011). A la sessió inaugural es donen a conèixer els resultats obtinguts a través de la “Diagnosi del Tercer Sector Ambiental de Catalunya” i es presenten les diferents fases i espais que conformaren el procés de realització del Pla.\nFase 2: Propostes de línies d’actuació (Abril 2011). A través d’un formulari en línia es recullen les aportacions entorn les propostes de línies d’actuacions presentades al document base.\nFase 3: Propostes de mesures i accions (sessions de debat) (Maig 2011). A través del formulari es presenten les propostes de mesures i d’accions per a cadascuna de les línies d’actuació identificades. Posteriorment, s’organitzen dues sessions de debat entorn a aquestes mesures i accions a les quals hi participen les entitats ambientals del país.\nFase 4: Redacció del Pla (Maig- juny 2011). Amb totes les propostes i esmenes recollides a les fases anteriors, es redacta el pla i un document de retorn d’aquestes aportacions. A més, la Comissió de Seguiment celebra dues sessions amb l’objectiu de debatre el contingut d’aquests documents i prioritzar les mesures incorporades.\nFase 5: Presentació pública del Pla (12 de juliol de 2011). Presidida pel Conseller de Territori i Sostenibilitat, Lluis Recoder i Miralles, té lloc la sessió de presentació del Pla de Suport al Tercer Sector Ambiental de Catalunya (2011-2014).\n4. Reptes del Tercer Sector Ambiental\nEl Pla de Suport al Tercer Sector Ambiental de Catalunya s’ha fet seu el nous reptes identificats per a les entitats d’aquest sector en el marc del primer Fòrum del Tercer Sector Ambiental de Catalunya.\nLa necessitat del treball en xarxa: Cal potenciar la cultura d’un treball coordinat i optimitzar els recursos, partint de les xarxes de treball ja actives i les necessitats comunes.\nLa millora de la comunicació externa i interna: Cal crear canals de comunicació estables i planers que permetin una transmissió fàcil i efectiva de la informació.\nEstabliment de noves relacions amb l’Administració: Han de permetre un millor seguiment dels acords presos i els compromisos polítics, evitar la institucionalització de les entitats i han d’anar encaminades a aconseguir un grau més gran d’incidència política del sector.\nEl finançament de les entitats: Cal aconseguir mecanismes de finançament transparents, estructurats i previsibles a mig termini que permetin la consolidació del model d’entitat i l’execució de projectes d’incidència remarcable.\nLa implicació de la ciutadania: És necessària per a la consolidació de les entitats i per a la seva legitimació en relació amb el seu paper dins la societat.\nLa construcció d’una identitat comuna com a sector: Per aflorar aquells interessos comuns i essencials compartits per les entitats.\nLa innovació organitzativa: Cal evolucionar cap a un model associatiu més professionalitzat i eficient que permeti més transparència i incidència política.\nLa professionalització del sector: S’ha de fomentar la diversitat de perfils entre el personal que hi treballa. La formació esdevé fonamental per garantir la qualitat de l’acció.\nEl treball amb altres àmbits del tercer sector: Les qüestions ambientals van estretament lligades al desenvolupament de la societat, per la qual cosa la cooperació amb la resta del tercer sector és fonamental perquè la incidència de les entitats sigui efectiva.\n5. Quines línies d’actuacions estableix el Pla?\nAixí mateix, i seguint el Pla Nacional de l’Associacionisme i el Voluntariat, el Pla de Suport al Tercer Sector Ambiental de Catalunya s’ha estructurat en quatre àmbits d’actuació: les persones, les entitats, la societat i el medi.\nDins d’aquest quatre àmbits - i un cinquè àmbit transversal- s’han identificat 16 línies d’actuació. Per tal de donar resposta a aquestes línies, durant els proper tres anys (2011-2014) es desplegaran diferents mesures i accions que contribuiran a l’assoliment dels reptes del Tercer Sector Ambiental definits anteriorment.\nÀmbit 1. Persones\nPromoure la formació de les persones de les entitats: Detectar les necessitats formatives de les persones dels òrgans de govern, del personal tècnic i de gestió, i del personal voluntari i associat, i elaborar programes formatius especialitzats.\nFomentar la promoció i el reconeixement social de les persones de les entitats: Donar a conèixer i reconèixer la seva tasca en la protecció i millora del medi.\nIncentivar l’associacionisme, el voluntariat i la participació interna a les entitats: Desenvolupar la base social de les entitats, fomentar la implicació i participació de les persones, especialment dels joves, i promoure el relleu generacional.\nÀmbit 2. Entitats\nMillorar la gestió i promoure la innovació en el finançament públic: Facilitar l’accés als recursos econòmics per tal de millorar la capacitat de planificació de l’entitat i d’execució de projectes.\nMillorar i promoure la innovació en el finançament privat: Promoure i facilitar la creació d’aliances estratègiques entre empreses i entitats, i cercar fórmules innovadores que facilitin l’autofinançament de les entitats (donacions de particulars o entitats jurídiques, etc.).\nGarantir la identificació i caracterització del TSAcat: Disposar d’informació actualitzada de la situació del sector (dades sobre ocupació, volum econòmic del sector, implicació social, etc.) que permeti definir estratègic de futur.\nDonar suport estratègic a les entitats: Establir línies de treball de suport tècnic, de planificació, jurídic, financer i institucional.\nFomentar la col·laboració, el treball en xarxa i la coordinació dins del sector: Identificar les necessitats comunes entre les entitats, potenciar instruments i espais que afavoreixin la col·laboració i l’optimització de recursos.\nImpulsar la responsabilitat social de les entitats: Fomentar un canvi encaminat a la transparència i a la rendició de comptes.\nÀmbit 3. Societat\nEstablir mecanismes per garantir la participació i la representativitat del TSAcat en les institucions i polítiques públiques: Incrementar la participació del TSAcat abans de la presa de decisions.\nPromoure la presència i el reconeixement social de les entitats i del propi TSAcat: Millorar i promoure la comunicació externa de les entitats i del propi sector.\nEnfortir les relacions entre les entitats i la resta de la societat: Potenciar el treball col·laboratiu amb altres agents i actors socials, que afavoreixi la construcció d’un model relacional més fort.\nÀmbit 4. Medi\nMillorar la qualitat i incidència dels projectes que es desenvolupen: Millora de la qualitat i l’impacte de les actuacions ambientals del sector, i la contribució en les polítiques ambientals en general.\nPromoure projectes model, innovadors i aplicables a contextos diversos per a la millora de l’entorn: Potenciar projectes, campanyes i activitats de millorar ambiental que esdevinguin referents.\nLínies d’actuació transversals a tots els àmbits\nPromoure un programa R+D+I: Impulsar actuacions de recerca, desenvolupament i innovació del sector que reverteixin en la millora continuada del Pla i, per tant, del propi sector; i que permetin identificar estratègies de futur.\nImpulsar l’ús de les TIC a les entitats: Potenciar la implantació de les TIC, tenint en compte que incideixen en moltes de les àrees de treball de les entitats i poden tenir implicació en l’estratègia individual i col·lectiva del TSAcat.\n6. Per saber-ne més:\nAdreça: Avda. Diagonal, 523-525 (Barcelona)\nTelèfon: 934 445 000\nCorreu electrònic: correu@o3sac.org\nAdreça: Providència, 42 (Barcelona)\nCorreu electrònic: info@xvac.cat


Notícies – Pàgina 3 – Dones La Plana\nDeixeu un comentari\t/ Notícies / octubre 30, 2018 novembre 4, 2018\nPilar Rubio saluda a les assistents. A les 17:25 h amb la assistència de 25 sòcies s’inicia la reunió. Passa llista de las delegades dels diferents tallers. Dolors Algué anuncia l’excursió a Arbúcies del dimarts 20 de novembre. Es visitara el Museu Etnològic del Montseny ” La Gabella”, dinar a Santa Eugenia de Berga ( …\nREUNIÓ GENERAL DEL 30 D’OCTUBRE 2018 Llegeix més »\nREUNIÓ GENERAL 29 de maig de 2018\nDeixeu un comentari\t/ Notícies / maig 29, 2018 maig 29, 2018\nM Carme Dragó saluda a les assistents. A les 17:30 h amb la assistència de 60 sòcies. Avui s’han de fer les votacions per triar nova junta ja que aquesta fa 9 anys que hi és. Surten de la Junta M. Carme Dragó i Katy Mora. La junta nova estarà formada per: Montse Branera, Carme …\nREUNIÓ GENERAL 29 de maig de 2018 Llegeix més »\nDeixeu un comentari\t/ Notícies / maig 28, 2018 maig 28, 2018\nTOT ÉS SORT?\nDeixeu un comentari\t/ Notícies / maig 19, 2018 maig 19, 2018\nAmb aquesta comèdia es representa com en el dia a dia és molt important l’actitud personal davant les circumstàncies que vivim. Tractant-ho tot amb molt bon humor.\nREUNIÓ GENERAL 24 d’abril 2018\nDeixeu un comentari\t/ Notícies / abril 24, 2018 maig 2, 2018\nM Carme Dragó saluda a les assistents. A les 17:20 h amb la assistència de 16 sòcies. Recorda que a la propera reunió del 29 de maig s’ha de triar canvi de junta, per tant seran les votacions, es demana la màxima assistència. Dolors Algué anuncia la excursió del 17 de maig al Delta de …\nREUNIÓ GENERAL 24 d’abril 2018 Llegeix més »\nREUNIÓ GENERAL 27 març 2018\nDeixeu un comentari\t/ Notícies / març 20, 2018 març 20, 2018\nM Carme Dragó saluda a les assistents. A les 17:20 h amb la assistència de 14 sòcies Carme Lahoz recorda la Sortida al Teatre Condal de dijous 5 d’abril per veure “El fantasma de Canterville” Trobada per anar-hi a la parada del TRAM La Sardana a les 6:30 de la tarda. La obra començarà …\nREUNIÓ GENERAL 27 març 2018 Llegeix més »\nCinefòrum “FIGURAS OCULTAS”\nDeixeu un comentari\t/ Notícies / març 11, 2018 març 11, 2018\nLa pel·lícula narra la història de la matemàtica afroamericana Katherine Johnson i les dos col·legues, Dorothy Vaughan i Mary Jackson, qui, mentre estava treballant en la divisió segregada d’Ordinadors d’Àrea De l’oest de Langley Research Center, van ajudar a la NASA en la Carrera Espacial. Utilitzant els seus càlculs, John Glenn es va convertir en el primer astronauta nord-americà en …\nCinefòrum “FIGURAS OCULTAS” Llegeix més »\nDeixeu un comentari\t/ Notícies / febrer 27, 2018 març 5, 2018\nM Carme Dragó saluda a les assistents. A les 17:15 h amb la assistència de 19 sòcies Montse Branera, passa llista de las delegades dels diferents tallers. Informa: Sortida al Teatre Condal …\nREUNIÓ GENERAL 27 febrer 2018 Llegeix més »\nREUNIÓ GENERAL 30 gener 2018\nDeixeu un comentari\t/ Notícies / gener 30, 2018 gener 30, 2018\nM Carme Dragó saluda a les assistents. A les 17:25 h amb la assistència de 21 sòcies Montse Branera, passa llista de las delegades dels diferents tallers. Demana valoració del dinar de Nadal del dijous 21 de desembre al CITYPARC HOTEL El lloc es molt còmode per anar-hi, el menjar es bo i l’espai …\nREUNIÓ GENERAL 30 gener 2018 Llegeix més »\nREUNIÓ GENERAL del 28 de novembre 2017\nDeixeu un comentari\t/ Notícies / novembre 28, 2017 desembre 28, 2017\nM Carme Dragó saluda a les assistents. A les 17:25 h amb la assistència de 23 sòcies Montse Branera passa llista de las delegades dels diferents tallers. Recorda la sortida al teatre el proper dijous 30 de novembre al Teatreneu carrer Terol, 26. Trobada a les 19h a la parada del TRAM La Sardana. La tornada es farà …\nREUNIÓ GENERAL del 28 de novembre 2017 Llegeix més »


Ruta de Sant Ampèlit - senderisme autoguiat\nOrígens de Penedes: la torre dels moros\nEl pla de Penedes és un mosaic paisatgístic format per retalls de bosc intercalats amb camps de conreu i masies.\nUn punt de trobada on les denses i contínues boscúries gavarrenques comencen a donar espai als conreus cerealístics de la plana selvatana. Espai de producció per molins, masos i altres habitants que aquí es van instal·lar en un passat ja llunyà.\nD’aquest veïnat de masos dispersos en destaca l’església de Sant Ampèlit que antigament feia les funcions de centre social i religiós de la comunitat. La ruta no hi passa però podem visitar-la després. Si ens desplacem en direcció Romanyà la trobarem al marge dret de la carretera. La veneració de Sant Ampèlit és present a la ruta al passar per la font que porta el seu nom.\nAl llarg de la passejada gaudirem del binomi bosc-camps. En bona part les masies de Penedes són encara explotacions agrícoles i ramaderes en actiu. Del bosc en destaquem les empremtes dels peladors en els suros on es veu com, amb la seva tècnica, han extret el suro dels arbres sense afectar-ne la part viva.\nTraçat planer per camí còmode.\nLa part final del camí transcorre per una zona propera a la masia de can Llambí. Cal ser respectuosos amb la propietat i no sortir de camí.\nMalgrat que la ruta passa per la Font de Sant Ampèlit, aquesta no gaudeix de garanties sanitàries. Millor porteu aigua a la cantimplora.\nHaurem de caminar un centenar de metres pel marge de la carretera, vigileu amb el trànsit, i preneu totes les precaucions si aneu amb nens.\nEl tram del recorregut entorn a la font de Sant Ampèlit està inclòs dins la Xarxa Natura 2000.\nA l’altra banda de la carretera trobareu l’església de Sant Ampèlit, antic centre religiós i social de Penedes. La manca de camins actuals entre l’església i la nostra ruta ha fet impossible incloure-la. Al mes de maig encara es celebra l’aplec de Sant Ampèlit de Penedes.\nQuè veure a: Ruta de Sant Ampèlit\nFont de Sant Ampelit\nEl corriol i la font de Sant Ampèlit han estat recuperats recentment pel grup Excursionista Bell-matí de Llagostera. La font es troba ben bé a la riba de la riera de Banyaloques, en un ambient humit i...\nPins, Roures i Suros\nOriginàriament els boscos de la plana selvatana devien estar dominats per roures, però amb l’aprofitament forestal dels últims segles, s’ha anat afavorint el creixement d’altres espècies que aportaven...\nEls topònims o noms de lloc que fan referència als moros o als jueus denoten que, pels habitants de l’entorn, es tractava d’estructures molt antigues.\nAnalitzant topogràficament l’indret es descarta...\nAquest molí és l’únic molí fariner de Llagostera a les Gavarres. Els molins necessiten d’una infraestructura hidràulica al seu entorn per poder funcionar: la reclosa per derivar l’aigua, el rec per...\nSuro de Can Llambí\nEls Suro d’en Llambí és una alzina surera de dimensions destacables, situada en un rodal amb altres suros destacats. La finca de can Llambí inclou extenses zones de sureda, que a l’època daurada del...\nQuè fer: Ruta de Sant Ampèlit


Comiat a la Junta de l’Apol·lònia Cifre – IBAMFIC\nVolem fer palès el nostre agraïment per tots aquests anys de dedicació altruista a la Junta de l’Apol·lònia Cifré de la nostra societat; a l’inici, amb la Dra. Rosa Duro a la presidència, i que ha passat també per ocupar aquest càrrec en l’etapa del Dr. Txema Coll i la Dra. Elena Muñoz, l’actual presidenta.\nLa substitueix ara en les feines de tresoreria el Dr. Arnau Rosselló, persona també de confiança dins la nostra societat, anterior vocal de Menorca, i a qui aprofitam per donar la benvinguda i desitjar una nova bona etapa.\nL’Apol·lònia Cifré continuarà ara com a membre activa dins la nostra societat. Gràcies, Apol·lònia, per ser part d’aquesta família de Medicina de Família i Comunitària i per tots els anys de dedicació constant.\nL’Apol·ònia Cifre, a la dreta, acompanyada per Arnau Rosselló i Cristina Gadea.\nPublicat el 29 de setembre de 2020 2 d'octubre de 2020 Autor ibamficCategories Actualitat, Junta, Notícies, Societat\nAnterior Entrada anterior: Burocratització innecessària a l’Atenció Primària\nSegüent Entrada següent: Per què falten professionals de l’Atenció Primària?


Preguntes freqüents | Navarcles Porta a Porta\nQuè faig si l’horari de lliurament em coincideix amb hores de feina?\nEs poden anar a deixar els residus a l’àrea d’emergència sempre que estigui justificat.\nSi marxo de vacances i tinc a casa fraccions acumulades, com ho haig de fer?\nEs pot anar a l’àrea d’emergència.\nEs poden treure les deixalles al carrer dins les bosses de ràfia de colors?\nAl carrer s’han de lliurar les deixalles de la forma que l’Ajuntament indica. Les bosses de ràfia de colors són per ajudar a l’organització dins de casa.\nCom evito les olors dins de casa fins el dia de recollida de la fracció que les provoca?\nEl cubell reixat proporcionat per l’Ajuntament de Navarcles és per gestionar la matèria orgànica dins de casa. Aquest cubell permet l’airejació i l’evaporació de l’aigua present als residus orgànics i, per tant, en no fermentar, no genera males olors.\nEls envasos que tenen restes de peix o carn es poden esbandir en buidar-los, d’aquesta manera s’evitaran les possibles males olors.\nEls bolquers, les compreses i els excrements de mascotes es poden treure cada dia, aquest residu ha d’estar degudament identificat amb l’adhesiu proporcionat per l’Ajuntament en una bossa separada de les altres fraccions lliurades segons calendari.\nSi no tinc bosses compostables, puc fer servir bosses normals de plàstic per separar l’orgànica?\nLes bosses de plàstic fan que el compost final obtingut sigui de pitjor qualitat. És per aquest motiu que és recomanable l’ús de bosses compostables. Amb tot, si heu acabat les bosses compostables a casa, es pot treure la matèria orgànica al cubell gran dins una bossa de plàstic normal i recorda que no es pot treure a granel (sense bossa) dins el cubell.\nEl cost econòmic de tractament i, la qualitat del compost obtingut de la matèria orgànica recollida a Navarcles es determina segons la quantitat d’elements no orgànics, és a dir, de materials impropis que conté la matèria orgànica que separem a casa i als establiments, com ara la bossa de plàstic. És responsabilitat de tota la ciutadania fer més eficient aquest servei.\nSi no tinc caixes o bosses de paper, puc fer servir bosses normals de plàstic per separar el cartró i paper?\nAl carrer, cal lliurar la fracció de paper preferiblement dins una caixa o una bossa de paper tancades per tal d’evitar que els papers més petits no volin. En cas que no disposem de caixes o bosses de paper, farem servir com a última opció una bossa de plàstic. En el cas dels cartrons s’han de lliurar o bé plegats dins una caixa o bé plegats i lligats amb un cordill.\nEls animals obriran i vessaran els cubells del carrer al sentir olors de menjar?\nEls cubells subministrats porten un sistema de bloqueig de la tapa que no permet que els animals els obrin.\nS’inspeccionaran les bosses lliurades per comprovar que estic fent bé la separació?\nEls operaris de la recollida, a l’hora d’agafar les bosses, saben valorar si els residus que la bossa conté son de la fracció que toca, es pot apreciar si a la bossa de l’orgànica es noten arestes d’envasos, si la bossa d’envasos té un pes superior al normal, si la bossa de rebuig és excessivament voluminosa…


L’Ajuntament de L’Hospitalet ha posat en marxa un seguit de modificacions al web amb l’objectiu de millorar els canals de comunicació amb la ciutadania, com és la Finestreta Única Empresarial Local, la introducció del sistema VÀLid i l’ampliació dels tràmits que es poden fer a través d’internet.\nEl consistori aposta per millorar l’eficiència en la gestió i la relació amb la ciutadania i per fer servir les noves tecnologies per aconseguir-ho. L’Oficina d’Atenció a la Ciutadania (OAC) ofereix a les persones usuàries un servei de gestió assistida per tal de guiar-les en la utilització d’internet per als tràmits i per accedir a la informació municipal.\nL’alcaldessa, Núria Marín, ha explicat que “l’objectiu és fer més fàcil la tramitació, volem donar atenció personalitzada al ciutadà i a les empreses que hagin de realitzat gestions sense que s’hagin de desplaçar per ser atesos de manera presencial. La tecnologia ens ajuda a fer moltes coses sense sortir al carrer”.\nTal com recull el Pla d’inversions municipal 2016-2019, en aquest període l’Ajuntament invertirà 5.114.966 euros en innovació en les tecnologies municipals de gestió de tràmits, atenció a la ciutadania i gestió dels serveis públics. Al llarg de l’any 2016 es van realitzar 63.471 tramitacions a través de la seu electrònica.\nUna de les novetats més destacades és l’adscripció de l’Ajuntament a la Finestreta Única Empresarial (FUE) de l’Administració Oberta de Catalunya. Mitjançant el servei FUE Local, l’Ajuntament permet la presentació telemàtica d’una sèrie de tràmits relacionats amb l’alta d’una activitat econòmica. Els tràmits que es poden realitzar són els següents:\n· Comunicació prèvia ambiental municipal\n· Comunicació prèvia d’obertura\n· Comunicació prèvia de modificació no substancial d’una activitat amb efectes sobre les persones o el medi ambient\n· Declaració responsable d’obertura\n· Declaració responsable en matèria de salut alimentària\n· Sol·licitud d’informe previ en matèria d’incendis\n· Comunicació de canvi de titularitat d’activitats\n· Llicència ambiental\n· Sol·licitud d’informe urbanístic associat a la tramitació d’activitats\nA més, la informació d’aquests tràmits s’integra en la cerca guiada de tràmits del Canal Empresa de la Generalitat de Catalunya, una eina per conèixer els tràmits necessaris per desenvolupar qualsevol activitat econòmica independentment de l’administració competent.\nD’altra banda, es posa a servei de la ciutadania un nou sistema d’identificació d’usuaris i signatura de documentació dins de la seu electrònica i la carpeta ciutadana amb l’objectiu de millorar la comunicació digital de la ciutadania amb l’Ajuntament.\nA més dels sistemes acceptats fins ara, les webs municipals permeten utilitzar el sistema VÀLid, de l’Administració Oberta de Catalunya (AOC). VÀLid ofereix accés als diferents sistemes d’identificació que els ciutadans poden emprar a l’hora de relacionar-se amb l’Ajuntament i dóna solució als problemes d’utilització dels certificats digitals.\nEntre aquests sistemes d’identificació hi ha l’idCAT Mòbil, un mecanisme d’identificació i signatura electrònica orientat a la ciutadania basat en l’enviament de paraules de pas d’un sol ús al mòbil, que faciliten l’ús per part de la ciutadania. L’idCAT Mòbil és un sistema gratuït, segur, que no caduca en el temps i que permet identificar la persona usuària i la signatura sense cap contrasenya ni PIN des de qualsevol telèfon mòbil, tauleta o ordinador. Tampoc no requereix la instal·lació de cap tipus de programari. L’Ajuntament de L’Hospitalet és entitat certificadora de l’idCAT Mòbil i de CATCert.\nA més, a partir d’aquest mes, la ciutadania podrà realitzar més tràmits entre els quals destaquen els següents:\n· Presentació d’instàncies generals al Registre electrònic a través de la seu electrònica. Aquest tràmit permetrà presentar una sol·licitud, escrit o comunicació adreçada a qualsevol departament de l’Ajuntament per als casos en què no es disposi d’un tràmit específic per fer-ho.\n· Aportació de documentació a un expedient obert.\n· Increment dels tràmits específics que la ciutadania pot presentar a través del Registre electrònic (de 10 s’ha passat a més de 60 tràmits accessibles del catàleg de tràmits de la seu electrònica).\nEntre d’altres, a través del web municipal es poden fer els següents tràmits: consultar les dades d’empadronament; obtenir l’emissió electrònica dels volants d’empadronament i de convivència; consultar els tributs als diferents padrons fiscals; consultar els rebuts pagats els darrers quatre anys i els pendents de pagament; canviar de domicili fiscal per a tots els impostos (tramitació finalitzada electrònicament), i justificants de pagament. Alguns dels tràmits es poden realitzar també a través del telèfon 93 402 94 94.


Procés de preinscripció i matrícula - La Casa dels Infants by Ajuntament de Castelldefels - Issuu\nProcés de preinscripció i matrícula - La Casa dels Infants\nfrom Ajuntament de Castelldefels\nPROCÉS DE PREINSCRIPCIÓ I MATRÍCULA A\nLA CASA DELS INFANTS DE CASTELLDEFELS CURS 2021-22\nInformació sobre el procés de preinscripció i matrícula Escola Bressol CURS 2021-22\nEn què consisteix el procés? Passos a seguir per a sol·licitar una plaça a un dels centres educatius de la Xarxa 0-3 de Castelldefels\nAbans de començar és important llegir la informació recollida al document: "Procés de preinscripció, matriculació i reduccions 2021-2022"\n*Preinscripció principalment telemàtica (excepcionalment presencial amb cita previa) *Matrícula de manera presencial amb cita prèvia (excepcionalment via telemàtica)\nS'ofereix 1 plaça d'escola bressol pública. *Castelldefels es considera zona única, es demana preferència de centre però l'assignació queda subjecte a la puntuació obtinguda i al nombre de places ofertades a cada centre.\nProcés de preinscripció de l'Escola bressol: En que consisteix? Passos a seguir per a sol·licitar una plaça a un dels centres educatius de la Xarxa 0-3 de Castelldefels\n1. Fer la preinscripció. 2. Consultar la llista provisional. 3. Si fos necessari, fer una reclamació. 4. Consultar la nova llista publicada amb el número aleatori que servirà pel sorteig.\n5. Sorteig. 6. Consultar la llista definitiva. 7. Qui hagi obtingut plaça, fer la matrícula. 8. Sol·licitar reducció de les quotes màxim 5 dies després de la matrícula.\nDates importants Escola bressol Preinscripció telemàtica: 10 al 21 maig Preinscripció presencial: 10 al 21 Maig Publicació llistes provisionals: 31 de maig a les 12:00h Reclamació a les llistes provisionals: 1 al 7 de juny Resolució reclamacions: 8 juny\nDates importants Escola bressol Publicació llistes amb número aleatori: 9 de juny a les 12:00h Sorteig públic Escola Bressol: 10 de juny 110h (En línea) Publicació llistes definitives Escola Bressol: 11 de juny a les 12.00h Matriculació: 17 al 23 juny Reduccions de les quotes: 17 de juny a 1 juliol fins les 14h\nTelemàtica:10 al 21 de maig Presencial: del 10 al 21 de maig\nGuardar el número de registre\nOferta places Curs 2021/2022 L'oferta de places queda condicionada a les directrius saitàries i a les mesures que es puguin dictar per la COVID-19 i pert tant, les places no estan garantides necessàriament. El nombre de places de l'oferta pública definitiva de cada centre es pot veure modificada en funció de la confirmacio de plaça, de l'aplicació del criteri de reagrupament de germans/es i dels canvis de centre acceptats.\nEscola Bressol CAN VINADER\n(1) Infants nascuts fins al 21 de maig de 2021 Oferta de places per a infants amb Necessitats Educatives Especials NEE. Incloses a l'oferta global de places\nAltra documentació: Consultar la web per altra documentació acreditativa d'altres criteris de baremació que es vulguin al·legar.\nDocumentació necessària: Sol·licitud de preinscripció Descarregar a la web Autorització consulta dades altres administracions Descarregar a la web\nDNI/NIE persona sol·licitant Llibre de família o altres documents relatius a la filiació\n31 de maig 12h\nLa web www.castelldefels.org/casainfants L'Ajuntament A la porta dels 4 centres de La Casa dels Infants\nEs necessita: Número de registre de la preinscripció\nQuè s'ha de fer? Revisar que els punts assignats són correctes Si són correctes: no cal fer res. Si no són correctes: cal presentar una reclamació\n1 al 7 de juny\nReclamació a les llistes provisionals\nQuè s'ha de fer en cas d'error en la puntuació?\nQuè s'ha de fer en cas d'error en la puntuació? Presentar una instància a la OAC (telemàtica o presencialment) afegint els documents que acreditin els punts no comptabilitzats en la llista provisional Esperar a la publicació de les següents llistes\n9 de juny a les 12:00h\nPublicació llistes Juny\namb número aleatori\nDisponibles a: La web www.castelldefels.org/casainfants L'Ajuntament A la porta dels 4 centres de La Casa dels Infants\nQuè s'ha de fer? Mirar el número de sorteig assignat En el cas de persones que han fet reclamació de punts: mirar els punts assignats definitivament\n10 de juny 10:00 EN LÍNIA\nRetransmissió del sorteig: Per streaming al Facebook de l'Ajuntament\nCom s'adjudiquen les places? S'endrecen les sol·licituds per puntuacions. La que té més puntuació és la primera en cobrir una vacant. Les sol·licituds amb el mateix número de punts s'endrecen segons el número de sorteig. Es treu un número de desempat per a cada any de naixement. Cada família ha de mirar només el número de l'any que li correspongui.\n11 de juny a les 12.00h\nPublicació llistes definitives Juny\nPublicació llistes definitives\nQuè s'ha de fer? Mirar si teniu assignada una plaça. De ser així, mirar en quin centre i la informació sobre la matrícula. Si no, mirar la posició en la llista d'espera\nDel 17de Juny al 1 Juliol\nMatrícules Del 17 al 23 juny Reduccions Matrícules i reduccions Juny\nDel 17 al 23 juny\nDescarregar de la web: Full matrícula i compromís educatiu Full dades bancàries\nEs necessita: Targeta sanitària de l'infant Full vacunacions del Llibret de salut\nReduccions de les quotes\nLes famílies interessades en sol·licitar reduccions de les quotes ho podran fer en un màxim de 5 dies després de fer la matrícula. Cal revisar: El document "Procés de preinscripció, matrícula i reduccions de les quotes als centres educatius municipals 0-3 2021-22 (pdf)".\nCAN VINADER NASCUTS 2020 NASCUTS 2019\nOFERTA DE PLACES LA MUNTANYETA NASCUTS 2021 NASCUTS 2020 NASCUTS 2019\nGRANVIA MAR NASCUTS 2021 NASCUTS 2020 NASCUTS 2019\nCA N'AIMERIC NASCUTS 2020 NASCUTS 2019\nCan Vinader eb.canvinader@castelldefels.org 93 665 15 74\nGranvia Mar Granvia Mar\neb.granviamar@castelldefels.org eb.granviamar@castelldefels.org 93 664 53 77 93 664 53 77\nLa Muntanyeta eb.lamuntanyeta@castelldefels.org 93 665 80 73\nCa n'Aimeric eb.canaimeric@castelldefels.org 93 665 43 10\nUs esperem a les nostres cases!!\nLa Casa dels Infants de Castelldefels


Banda de Nata - Art Bo\nBanda de Nata\nHome Pastisseria Banda de Nata\nLa nostra banda més lleugera, i la que sol agradar més, ja que és molt versàtil per la seva equilibrada combinació d’ingredients. És ideal a l’estiu, per la frescor de les fruites, a l’hivern com a acompanyament lleuger després d’un dinar abundant, o com a colofó d’un sopar elegant.\nLa Banda de Nata té una combinació senzilla i elegant alhora: cobrim una cruixent planxa de full amb una finíssima capa de crema cremada. Per sobre, hi posem nata fresca feta de forma artesanal. Finalment hi afegim fruites naturals, una cuidada combinació de sabors de fruites del bosc, fruites exòtiques i fruites de temporada.\nLa nostra nata està feta amb ingredients naturals i de forma artesanal, una fresca barreja de llet, clara d’ou i sucre.\nLa pasta de milfulles és una base feta a partir de la superposició de finíssimes capes de pasta de full, que li donen una consistència lleugera i cruixent. Es va crear a França al s. XVI, i des d’aleshores ha passat a formar part del receptari tant dolç com salat de gastronomies d’arreu del món.\nCom et recomanem consumir la Banda de Nata?\nEl millor és conservar-la a la nevera fins al moment de consumir-la. No et recomanem prendre-la congelada ni deixar que agafi massa temperatura, ja que alteraria tant la textura com el sabor dels diferents ingredients.\nLes postres amb fruita natural se solen acompanyar amb vins dolços, com un moscatell o un moscato dolç. Pots optar per un moscatell de Màlaga, un Asti italià o un moscato francès dolç. Un porto o un xerès anyenc també són excel·lents opcions.


curs – Escriptura expressiva\nTallers: els clàssics\nEls tallers que ofereixo s’adapten al grup i la temàtica que es vulgui tractar. Però aquests són els clàssics que vaig fent periòdicament: Diari d’una descoberta: Introducció a l’escriptura expressiva. Obrint finestres: Exploració més avançada de l’escriptura expressiva. (Part 2 de Diari...) Vols rebre informació sobre els propers tallers que es faran?\nPels que han fet Diari d'una descoberta proposo un taller que parteix de les tècniques que ja coneixeu de Diari... i us n’ensenyaré de noves. Dedicarem més temps als escrits però enlloc d’escriure textos aïllats enllaçarem diferents exercicis per anar més enllà del que un primer exercici pot oferir. Es tracta de 6 trobades de 3 hores. … Continua la lectura de Obrint finestres\nEl Diari d’una descoberta es basa en Journal to the Self, un recull de tècniques i un taller conceptualitzat per Kay Adams, una de les pioneres del “Journal Writing” (escriptura expressiva). Va ser el primer d'una llarga sèrie de llibres que l'autora ha publicat sobre l'escriptura terpèutica. Aquestes tècniques utilitzen tant la creativitat, com la racionalitat … Continua la lectura de Journal to the Self, la caixa d’eines


MINFULNESS PER A LA DONA - Clínica Marta Jiménez\nEl Mindfulness està de moda i ha entrat en força a la nostra societat per quedar-s’hi. Segurament has llegit o escoltat articles que el relacionen amb la meditació, la relaxació i el benestar. Però què és i com pot ajudar-te?\nQuan pensem en el concepte Mindfulness la primera imatge que ens pot aparèixer és la d’una persona assentada en posició de lotus meditant amb els ulls tancats. El concepte Mindfulness es tradueix en català com Atenció plena. Tot i que té l’origen de la pràctica és la meditació budista, va més enllà i no se li associa cap component religiós. De fet, a nivell de psicologia s’està introduint com una teràpia de tercera generació, incorporant el concepte d’acceptació.\nEl pare del Mindfulness, el professor de medicina i biòleg molecular Jon Kabat- Zinn va introduir aquesta pràctica del Mindfulness a través del programa MBSR (Mindfulness based stress reduction) ara fa ja 40 anys a l’Hospital de Massachusetts per a aplicar-ho amb pacients que patien dolor crònic, obtenint importants beneficis per reduir els seus nivells d’estrès i dolor crònic. A partir d’aquí s’ha estès enormement per aplicar-ho en altres àmbits de la salut, educatius i socials.\nMindfulnesss es refereix a aprendre a fer-nos conscients del què passa en el moment present, a nivell intern i extern i fer-ho amb una actitud curiosa, amable i sense jutjar.\nD’entrada pot semblar fàcil ser conscients i sentir el què passa moment a moment, però ràpidament i si ens hi posem d’una forma intencionada, ens adonarem que el més habitual és que la ment es trobi divagant i distreta d’un pensament a un altre, recordant en el passat o projectant en el futur o bé amb pensaments negatius que ens perjudiquen el nostre estat emocional.\nEl Mindfulness té dos components principals:\nl’autoregulació de la atenció en el moment present per percebre d’una forma més objectiva possible l’experiència directa tal i com és, és a dir aprendre a treure’ns “ les ulleres” de les nostres preferències\nl’actitud d’obertura, curiositat i acceptació que es va desenvolupant\nAixò fa que poc a poc s’alliberin judicis negatius i canvis en l’estructura del cervell, que ens que ens fan sentir amb estats més calmats, tranquils i equilibrats.\nMindfulness per a la salut de la dona\nEl Mindfulness pot millorar la qualitat de vida, en moments especialment importants com pot ser: la fase de concepció d’un fill, l’embaràs i el postpart per a dones. També per a les dones qui moltes vegades, han de fer autèntics malabars per equilibrar la vida de família, feina, parella, entorn social i vida personal, cosa que de vegades fa que es creïn estats de desconnexió i ansietat.\nL’objectiu principal dels programes de Mindfulness és aprendre unes tècniques, a través de meditacions i exercicis conscients de moviment conscient i ioga que ajudin a viure una vida, més enfocada al moment present, reduint estats d’ansietat i estrès, treballant la cura i l’estima d’una mateixa.\nAlguns dels beneficis de la pràctica són:\nRegular l’atenció en el moment present per viure més presents\nReduir els pensaments negatius i rumiatius\nMillorar l’autobservació amb tu mateix i amb els altres\nMillorar les relacions interpersonals augmentant l’empatia\nMillorar de l’autoregulació emocional aprenent a respondre enlloc de reaccionar.\nMillorar el sistema immunològic del cos.\nReduir problemes d’insomni.\nMillorar la presa de decisions amb més calma i claredat.\nMillorar l’autoconeixement i la confiança\nAixí doncs tot i que hi ha encara un llarg camí per recórrer en els efectes del Mindfulness, es coneixen importants estudis científics que evidencien que la meditació pot canviar la fisiologia del nostre cervell i, a contribuir regular les nostres emocions i els hàbits negatius per sentir-nos amb estats de més calma, equilibri i plenitud a la nostra vida.\nCristina Bubé Casas\nPrograma Oficial MBLC Mindfulness Association UK


Podem creu que Baiget ratifica que inexisteixen les condicions per fer l'1-O\nPodem creu que Baiget ratifica que ara no es donen les condicions per fer l'1-O | Europapress\nFachin creu que els dubtes del conseller mostren la "divisió" en el Govern català\nper EP 03 de juliol de 2017 12:27\nEl secretari general de Podem, Albano Dante Fachin, ha afirmat aquest dilluns que els dubtes del conseller d'empresa, Jordi Baiget, sobre el referèndum que el Govern català preveu l'1 d'octubre ratifiquen que "ara mateix no es donen les condicions" per celebrar-lo. "Ara mateix aquest referèndum que diu el Govern que farà difícilment es podrà fer. Veiem que cal gent del Govern que ho vegi. Veurem fins a quin punt aquesta és la visió del Govern", ha dit en una roda de premsa acompanyat del secretari polític del partit, Joan Giner.\n"El Govern no té molt clar què farà. Aquest Govern i aquesta majoria parlamentària existeix perquè es va marcar un sol objectiu, i, si per això no estan d'acord, és preocupant", i ha entès que la CUP demani la dimissió de Baiget. Per Fachin, el conseller constata la "divisió" del Govern català per complir l'objectiu que dóna sentit a la legislatura per als defensors de la independència, i a més demostra que l'Executiu de Carles Puigdemont no s'ha explicat com ho hauria de fer, segons ell.\nPer això, ha anunciat que, al costat de Giner, aniran al Parlament a escoltar l'explicació que JxSí i la CUP donaran sobre el projecte de llei del referèndum davant els grups que vulguin acudir-hi, ja que van ser convidats aquest divendres; però no aniran a l'acte del Govern català el mateix dimarts al TNC, perquè no han rebut invitació. Després que aquest dimarts el Govern expliqui com farà el referèndum, Podem reunirà el Consell Ciutadà Autonòmic per abordar aquestes explicacions i estudiar els propers passos que donaran sobre el referèndum.\nSobre que el Govern català hagi anunciat que es basarà en la resolucions d'organismes internacionals com l'ONU i la Haia per emparar aquesta llei, ha explicat que el que es posa de manifest el document és "el xoc que ocorrerà en un moment o un altre" amb la legalitat vigent. "Al final del camí, el que hi ha és un Govern que vol fer un referèndum sense consens amb l'Estat, i aquest és el conflicte que hauríem de superar", ha dit. Ha defensat que el Govern català pretengui construir una constitució catalana a través d'una assemblea, ja que ells aposten el procés constituent, i han criticat que això pugui interpretar-se com una forma de fer bolivariana, ja que es tracta de fer-ho mitjançant "un debat i no en un despatx com es va fer l'última vegada".


Aretha Franklin, a punt pel llançament del nou disc\nSortirà a la venda el 3 de maig. 'Aretha: A Woman Falling Out of Love' representa la tornada discogràfica de la cantant després de vuit anys de silenci\n1 min. Barcelona 27/04/2011 16:58\nAretha Franklin ha anunciat la sortida d'un nou àlbum després d'anys de silenci discogràfic. La cantant, de 63 anys, ha arraconat els problemes de salut i ha autoeditat el nou treball, Aretha: A Woman Falling Out of Love, segons recull l'edició digital de The Guardian.\nÉs el tercer àlbum que porta el nom de la cantant (seguint els precedents de 1961, 1981 i 1986) però l'únic que estarà disponible a través de la seva productora, Aretha Records. Algunes informacions apuntaven que el treballava amb R Kelly però Franklin ha editat bona part del disc amb la col·laboració dels seus fills.\nEl nou treball arriba després d'un any marcat per l'estat de salut de la cantant i les informacions que Franklin patia càncer de pàncrees. El mes de gener, després d'una operació, va afirmar que "el problema està resolt".\nEl trenta-vuitè disc d'Aretha Franklin sortirà a la venda el 3 de maig als establiments Walmart; a partir del 3 de juny, el disc estarà disponible a través de plataformes digitals i altres botigues.


La Generalitat buscarà ara que "el màxim nombre de federacions" reconeguin les seleccions catalanes, després de la sentència del TC\n"És un primer pas i ara no podem parar", diu el secretari general de l'Esport, Ivan Tibau. L'alt tribunal avala les seleccions catalanes però només si no hi participa Espanya\nACN Barcelona 31/05/2012 14:48\n260x366 Ivan Tibau / David R. Jover Ivan Tibau / David R. Jover\nEl secretari general de l'esport, Ivan Tibau, s'ha mostrat satisfet aquest dijous després de conèixer la sentència del TC que permet la participació internacional de les seleccions esportives catalanes sempre que no competeixin amb les espanyoles.\nL'alt tribunal ha desestimat el recurs que va interposar el govern espanyol contra la llei de l'esport l'any 1999, fet que suposa "un primer pas" per al Govern en l'objectiu final d'aconseguir el reconeixement internacional de totes les federacions esportives catalanes.\n"És un primer pas i ara no podem parar", ha explicat Tibau, que ha avançat que el Govern sol·licitarà l'oficialitat de les seleccions esportives a altres federacions internacionals.\nFins a 21 federacions catalanes estan reconegudes i poden competir en campionats internacionals: les federacions catalanes de Raquetes de Neu, Futvòlei, Touch Rugbi, Futbol Sala, Korfbal, Twirling, Fistball, Beach Tennis, Tamborí, Full Tennis, Patinatge, Raquetbol, Bowling, Rugbi-Lliga, Dards, Bike Trial, Curses de Muntanya, Pitch and Putt, Físic-Culturisme, Futbol Australià i Ball Esportiu.\nLa Generalitat interpreta que la sentència del TC avala la participació de totes aquestes seleccions en campionats internacionals. Una qüestió que en federacions com la de Futbol Sala o Bittles, que tenen la seva homòloga espanyola, ja ha causat disputes en el passat.\nL'objectiu del secretari general de l'Esport no ha canviat després de la sentència. Tibau continua marcant-se la fita d'aconseguir "el màxim nombre de federacions reconegudes a nivell internacional". Una situació que el Govern planteja recórrer davant dels tribunals, per tal que s'accepti el fet que les federacions esportives es regeixen pel dret privat i, per tant, es poden establir acords directes entre federacions autonòmiques, com les catalanes, i la federació internacional de cada esport.\nPer últim, Tibau ha lamentat que la sentència del TC hagi trigat 13 anys en arribar. "Massa temps", ha opinat. En tot cas, el secretari general de l'esport -i excapità de la selecció catalana d'hoquei patins- ha assegurat que ha quedat demostrat que la llei catalana de l'esport és constitucional, "a diferència del que opinava José Maria Aznar", president del govern espanyol quan es va decidir portar la llei de l'esport al TC.\nEl TC posa límits a les seleccions catalanes: només competicions oficials sense Espanya\n21 seleccions catalanes ja estan reconegudes oficialment


Queens Court Lytham St Annes Regne Unit - Ofertes d'hotels amb els MILLORS DESCOMPTES EN LÍNIA Fer un comentari al lloc web\nQueens CourtApartament6 Queens Court, 194 Clifton Drive South, Lytham St Annes, FY8 1HQ, Fairhaven, Lytham St Annes, Regne Unit, FY8 1HQ - Veure al mapaExcepcional9,8Basada en15comentarisQueens CourtVeure més fotos"Comfortable surroundings with all creature comforts cared fo..."AnnUnited KingdomVestíbulVeure més fotosVeure totes les 24 fotos\nAl visitar Lytham St Annes, vosté es sentirà com a casa a Queens Court, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. A Queens Court, l'excelent servei i instal.lacions superiors faran de la vostra estada una experiència inoblidable. Les carecterístiques més important de l'hotel inclouen habitació familiar. L'ambient de Queens Court es reflexa en cada habitació. calefacció, telèfon, aparell de televisió, reproductor de DVD/CD, nevera són només algunes de les comoditats a la vostra disposició. L'hotel compta amb una llista completa de comoditats, com jardí. Descobreixi una encantadora mescla de servei profesional i ampla gama de característiques a Queens Court.


La vicealcaldessa i regidora de Desenvolupament i Renovació Urbana, Sandra Gómez, ha visitat esta setmana les obres de la nova zona residencial de la Font de Sant Luís – RiberaTV\nLa vicealcaldessa i regidora de Desenvolupament i Renovació Urbana, Sandra Gómez, ha visitat esta setmana les obres de la nova zona residencial de la Font de Sant Luís\nPer Ribera Televisió el 14 març, 2021 No Comment\nLa vicealcaldessa i regidora de Desenvolupament i Renovació Urbana, Sandra Gómez, ha visitat esta setmana les obres de la nova zona residencial de la Font de Sant Luís, que comptarà amb un total de 2.328 habitatges, de les quals un 38% seran de protecció pública, que juntament amb les parcel·les de propietat municipal sumaran un 44% d’este tipus. La nova zona residencial, que se situa entre l’hospital La Fe i la V-30 i V-31, disposarà de 12 pomes residencials amb zones verdes al seu voltant, instal·lacions educatives com un col·legi o un institut i instal·lacions esportives, així com amb un centre comercial.\nLes obres d’urbanització i construcció dels blocs residencials del nou barri Font de Sant Lluís, ja estan molt avançades. En els 422.849,92 m² de superfície del secor, 24.681 m² es dedicaran a l’ús residencial, 64.686m² a zones verdes i 59.016m² a les instal·lacions esportives i escolars. A més, es millorarà la connexió amb la ciutat mitjançant un desdoblament del Pont de Malilla, la solució als accessos al Sector des de la V-30 i V-31 i amb la construcció de tres quilòmetres de carril bici que connectarà el barri amb Malilla.\nEl nou barri, que portarà el nom de Turianova, comptarà amb un total de 2.328 habitatges, 1.023 de protecció oficial (44%). La xifra és la suma del 35% de protecció pública existent més les parcel·les propietat de l’Ajuntament que es dedicaran també a esta mena d’habitatges.\nLa vicealcaldessa i regidora de Desenvolupament i Renovació Urbana, Sandra Gómez, ha visitat esta setmana les obres de la nova zona residencial de la Font de Sant Luís added by Ribera Televisió on 14 març, 2021